Source: https://monitoruljustitiei.ro/sistemul-de-justitie-din-romania/instante-specializate/curtea-constitutionala/piperea-replica-pentru-acuzatorii-ccr-18241951
Timestamp: 2020-01-28 10:49:05+00:00
Document Index: 20025920

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ']

Avocatul Gheorghe Piperea (foto) ii pune la punct pe cei care in ultimele 24 de ore au lansat atacuri la adresa Curtii Constitutionale a Romaniei pe tema referemdumului.
Luarea de pozitie a maestrului Piperea vine in contextul in care joi, 18 iulie 2019, mai multi politicieni din opozitia PNL-USR-PLUS au criticat CCR pentru faptul ca a declarat neconstitutionala interzicerea amnistiei si a gratierii pentru faptele de coruptie.
In acest context, Gheorghe Piperea aminteste vineri, 19 iulie 2019, ca CCR a dat in repetate randuri decizii l-au nemultumit inclusiv pe el, insa avocatul sustine ca nu s-a lansat in atacuri la adresa Curtii Constitutionale, ci
a contribuit la refacerea proiectelor de lege desfiintate de instanta de contencios constitutional.
„Esecul major de ieri de la CCR nu este numai al presedintelui inca in functie al Romaniei (si al consilierilor sai), care a fortat organizarea unui referemdum inutil si costisitor, ci si al pnl-usr-plus, opozitia strans unita in jurul sintagmei de pe placuta suedeza, care a scris un proiect de modificare a Constitutiei profund anti-constitutional.
In loc sa isi puna cenusa in cap si sa incerce sa refaca dracu’ proiectele, pentru a nu batjocori vointa (manipulata la greu) a peste 6 milioane de insi care au crezut ca, votand la referendumul lui (J)Iohannis, traiesc un pic din gloria starpitorilor de corupti si hoti, sefii opozitiei cu placuta suedeza in suflet tipa acum la unison ca CCR e cu infractorii, ca trebuie dizolvata, ca trebuie bagata la zdup etc.
CCR este, insa, aceeasi institutie politico-jurisdictionala care a trantit sau a oprit legi atacate pe banda rulanta de presedinte sau de zisa opozitie, solutiile date fiind uneori alaturea cu drumul, iar deseori atat de agasante si abuzive, incat au parut ca transforma CCR, pe nesimtite, in a treia camera a Parlamentului.
Cei ce viziteaza din cand in cand aceasta pagina isi reamintesc, desigur, ca au fost legi sau proiecte de legi de protectie a consumatorilor scrise de mine, promovate de Dan Zamfir si votate masiv de Parlament, care au fost profund pervertite de presedinte si de CCR (legea DIP s-a procopsit cu notiunea imposibila de impreviziune si, ulterior, a fost facuta praf de instantele iubitoare de banci si cod civil) sau, pur si simplu, trantite pe motive inventate (legea conversiei creditelor in CHF, atacata de noua vedeta franco-romana Ciolos, a fost desfiintata pentru asa-zisa incalcare a asa-zisului bicameralism) ori de-a dreptul puerile (legile anti-camatarie, atacate de toti iubitorii de banci si de toti sclavii lui Manole Isarescu, au fost desfiintate pentru lipsa unor avize de la niste comitete si comitii de care lumea nici nu prea e constienta ca ar exista).
Spre deosebire de ideologii placutei suedeze, noi am strans din dinti, am inghitit toate jignirile aferente, am luat din timpul alocat jobului propriu si familiei pentru a-l dedica acestor legi, si le-am refacut, asteptand din nou, cu rabdare si frustrare, rezultatul noilor atacuri anti-consumatori ale politicienilor iubitori de stapani bancari si acceptand ca CCR ar putea, din nou, sa ne tranteasca legile. Ca, atunci cand crezi in statul de drept si in democratie, accepti si aceste riscuri. Nu te apuci si ceri desfiintarea unei institutii si arestarea judecatorilor zisei institutii pentru ca nu iti convin deciziile acestora.
Zic sa schimbati pastila, baieti, din albastra, in rosie. Poate reusiti sa vedeti realitatea, asa cum e”.